Brønderslev og Hjørring vil dele parkeringsvagter i fremtiden, hvis det står til politikerne.

Hvis det står til politikerne i Brønderslev og Hjørring Kommuner, så skal P-vagter dække begge steder. Samarbejdet med Parkeringskontrol Nord er blevet opsagt for begge kommunernes vedkommende, og det er derfor kommet på tale at samarbejde om parkeringskontrollen. - Det er halv pris, når man er to kommuner i stedet for. Så det er simpelthen et spørgsmål om at få lidt bedre økonomi i det, siger Teknik- og miljøudvalgsformand i Brønderslev, Michael Klitgaard til Nordjyske.dk. På et møde den 15. september skal embedsmændene drøfte samarbejdet.